  Анжелика Тихонова корреспондент Удмуртиын сюрслэсь трос адями лулчеберет но искусство ӧръя волонтёр луыны мылкыд кариз ини. Со сярысь элькун тӧролэн но кивалтэтлэн пресс-службазы ивортӥз. Лулчеберетъя волонтёр луыны быгато 14 ареслэсь бадӟым адямиос. Соос элькун но федерал инлыкен тунсыко, яркыт шулдыръяськонъёсты, фестивальёсты, пумиськонъёсты, форумъёсты радъян но ортчытон уже пырисько. Волонтёръёс радэ крезьгуръя но лулчеберетъя колледжъёсысь студентъёс, Удмуртиысь йӧскалык лыдӟетъюртысь, Суредан устолыкъя элькун музейысь, «Лудорвай» музей-заповедникысь азьветлӥсьёс но ёрос лулчеберет юртъёсысь мыло-кыдо муртъёс султӥзы. Ватсалом, Удмуртиысь лулчеберетъя волонтёръёслэн улосвыл центрзы Калык творчествоя элькун юрт бордын ужа. Сое «Культура» йӧскалык ӵектос улсын кылдытӥзы.  Тегъёс: Мерлык Лулчеберет Ижкар Удмуртия волонтёръёс  